
Здравейте,  

Закупихме два туристически пакета на 06.12.2019 г. от ТА БЪЛГАРИЯ ТРАВЪЛ до Сицилия, Италия, за периода от 03.05.2020 г. до 07.05.2020 г.  

Подписахме договор на 09.12.2019 г. под № 2932.  

Пътуването не се осъществи, поради обявената пандемия.  

Туристическата агенция не даде възможност на клиентите си да избират между възстановяване на заплатените суми или получаване на ваучери. Предложи само ваучери или нищо. Именно затова, за да не загубим предплатената сума, получихме ваучери, които искаме да върнем, но безуспешно.  

Представителите на туристическата агенция отказват категорично връщане на пари за непредоставена услуга.  

Моля да ме информирате имаме ли право да ни бъдат възстановени предплатените суми за отказаната туристическа услуга.  

Не желаем да ползваме услугите в бъдеще на ТА БЪЛГАРИЯ ТРАВЪЛ, тъй като постъпва некоректно към клиентите си. Освен това пандемията може да продължи неопределено време и да загубим правото си да ползваме ваучерите, защото са с определен срок – до 30 март 2022 година.  

Според мен, има възможност ТА БЪЛГАРИЯ ТРАВЪЛ да анулира ваучерите или да ги предостави на други свои клиенти, които желаят да пътуват до други дестинации, а ние да си получим предплатената сума.  

Благодаря Ви предварително!  

Мога да Ви предоставя документацията по горецитирания казус.  

Поздрави,  

Маргарита Ананиева  

0888 89 46 43


 

Възстановяване на суми от предплатена, но не осъществена туристическа услуга, поради Covid-19
=============================================================================================

 

Здравейте, Маргарита Ананиева,


за точен и коректен отговор следва да се прегледа подписаният договор. Вероятно приложимата разпоредба е посочената по-долу на чл. 25 от ЗАКОН ЗА МЕРКИТЕ И ДЕЙСТВИЯТА ПО ВРЕМЕ НА ИЗВЪНРЕДНОТО ПОЛОЖЕНИЕ, ОБЯВЕНО С РЕШЕНИЕ НА НАРОДНОТО СЪБРАНИЕ ОТ 13 МАРТ 2020 Г. И ЗА ПРЕОДОЛЯВАНЕ НА ПОСЛЕДИЦИТЕ (ЗАГЛ. ДОП. – ДВ, БР. 44 ОТ 2020 Г., В СИЛА ОТ 14.05.2020 Г.)  

“Туроператор, който трябва да възстанови заплатена сума от пътуващ за туристическо пътуване, когато е било отменено до 31 декември 2020 г. поради разпространението на COVID-19, може да предложи на пътуващия ваучер за заплатената сума. Ако пътуващият не приеме ваучера и при липса на друго споразумение за туристически пакет – заместител, между туроператора и пътуващия, туроператорът възстановява до 12 месеца, считано от датата на отмяната на пътуването, всички плащания, които е получил от пътуващия или от негово име.”


Поздрави,  

адв. Николина Митова  

тел. 0898 303092




Здравейте, адв. Николина Митова,  

Благодаря за бързия отговор.  

Моля да ме извините, че отново Ви безпокоя, но искам да си изясня следния казус:  

При наличие на ваучери могат ли тези ваучери да се анулират или да се предложат на други клиенти на туристическата агенция, за да ми бъде възстановена сумата за неосъществената туристическа услуга.  

Освен това, държавата предостави финансова помощ на туристическите агенции, за да могат да се разплатят с клиентите си.  

Поздрави!




Здравейте, Маргарита Ананиева,


както още веднъж искам да подчертая, следва да се прегледа цитираният от Вас договор. Други разпоредби освен посочената от мен съгласно ЗАКОН ЗА МЕРКИТЕ И ДЕЙСТВИЯТА ПО ВРЕМЕ НА ИЗВЪНРЕДНОТО ПОЛОЖЕНИЕ, ОБЯВЕНО С РЕШЕНИЕ НА НАРОДНОТО СЪБРАНИЕ ОТ 13 МАРТ 2020 Г. И ЗА ПРЕОДОЛЯВАНЕ НА ПОСЛЕДИЦИТЕ  

не са предвидени в действащото законодателство.


Поздрави,  

адв. Николина Митова  

тел. 0898 303092




Здравейте,  

Удобно ли е да ми изпратите имейла си, за да Ви изпратя договора и документацията, с която разполагам.  

Благодаря!


